**IZVJEŠĆE O RADU ZA 2021. GODINU**

Dvor Trakošćan

Trakošćan 4, 42250 Lepoglava

Tel: 042 796 281

[www.trakoscan.hr](http://www.trakoscan.hr)

dvor@trakoscan.hr

**1**. **SKUPLJANJE GRAĐE**

1.1. Kupnja

 Otkupljeno je 28 razglednica tematski vezanih uz Trakošćan od sakupljača Zdravka Valentakovića iz Svetog Ivana Zeline.

 Pregovaralo se oko otkupa lovačke puške (V. Šprem) te dva portreta (Pervan).

**2. ZAŠTITA**

2.1. Preventivna zaštita

 Surađivalo se s Hrvatskim restauratorskim zavodom na stručnom pregledu Zbirke slika i grafika radi intervencije na ugroženim slikama.

 Uvidom u stanje umjetnina utvrđivao se stupanj oštećenja i izradila lista prioriteta za restauriranje.

 U vrtlarskoj kući ugrađen je aparat za sanaciju vlage.

 Redovito se čistila i održavala građa iz stalnog postava.

 Nadzirali su se izvođači radova u Muzeju radi sprečavanja oštećenja muzejske građe ili same građevine.

 Redovito se obavljao pregled predmeta i mikroklimatskih uvjeta u čuvaonicama i stalnom postavu.

2.3. Restauracija

 U Hrvatskom restauratorskom zavodu restaurirane su slike Nepoznatih časnika, DT 972 i 974.

2.4. Ostalo

 Radovi na pripremama i postavu izložaba (postavljane i skidanje, transport).

 Poduzimani su preparatorski zahvati manjeg obima na predmetima zbirki.

**3. DOKUMENTACIJA**

3.1. Inventarna knjiga

 U bazi podataka M++ izvršene su dopune kataloških zapisa (86 jedinica).

3.3. Fototeka

 Obavljena su sljedeća snimanja za potrebe Muzeja: muzejski predmeti, zaštitni radovi na dvorcu, snimanja ostalih zaštićenih objekata i parka, povremene izložbe, izdavačke djelatnosti, fotografiranje arhitektonskih elemenata oštećenih u potresu te ostala muzejska i druga događanja; dio fotografija je digitalno obrađen. Izvršena su skeniranja muzejske dokumentacije.

3.6. Hemeroteka

 Prikupljeni su i pohranjeni novinski i internetski članci vezani uz djelovanje Muzeja.

 Kroz informacijski sustav S++ formiran je hemerotečni fond u koji su unesene 742 nove jedinice.

3.9. Ostalo

 Andreja Srednoselec i Ivan Mravlinčić vode fondove sekundarne muzejske dokumentacije te je vršena digitalizacija, evidentiranje i kontinuirana pohrana građe i dokumentacije te spajanje fotodokumentacije sa zapisima u integriranom informacijskom sustavu M++ i S++. Dopunjena je Knjiga evidencije o izložbama sa 26 novih jedinica. Zapisi iz baze podataka su nadopunjeni, ispravljeni te ujednačeni.

**4. KNJIŽNICA**

4.1. Nabava

 Nabavljeno je 11 naslova.

4.4. Usluge za korisnike

 Knjižnica Muzeja je internog karaktera, ali su knjige posuđivane i vanjskim korisnicima.

4.5. Ostalo
Razmjenjivane su publikacije s muzejima i institucijama srodnih djelatnosti.

 Sudjelovanje na Izložbi izdavačke djelatnosti hrvatskih muzeja i galerija u organizaciji MDC-a.

**5. STALNI POSTAV**

Obuhvaća ostavštinu obitelji Drašković, smješten je u dvorcu Trakošćanu te je izložen ambijentalno, a ne po zbirkama.

**6. STRUČNI RAD**

6.1**.** Stručna obrada muzejske građe
 Obrada novo inventarizirane građe (28 razglednica) i nadopuna podataka za postojeću građu.

 Andreja Srednoselec i Ivan Mravlinčić nadopunili su tekstove za internet stranicu.

 6.5. Posudbe

 Za izložbu *Hrvatska-Mađarska: 800 godina zajedničke kulturne baštine* održane u Budimpešti, galeriji Klovićevi dvori posuđena je slika Autoportret za klavirom, DT 1023.

6.7. Publicistička djelatnost

 Katarina Lukavečki dopunila je pitanja za kviz na portalu za učenje *srednja.hr*.

 Katarina Lukavečki napisala je predgovor kataloga izložbe *Sjene*.

6.8. Stručno usavršavanje

 Andreja Srednoselec, Ivan Mravlinčić, Valentina Meštrić i Dario Kišak pratili su online radionicu *Dokumentacijska obrada muzejskih predmeta* u organizaciji MDC-a (17. prosinca).

 Andreja Srednoselec i Ivan Mravlinčić pratili su online radionicu *Održivost kao ključ razvoja turističke destinacije* te prisustvovali sastanku hrvatske EDEN mreže, u organizaciji Hrvatske turističke zajednice (16. prosinca).

 Andreja Srednoselec pratila je online radionicu *Kako postati vidljiv(iji) – promidžba i marketing muzejskih publikacija* u organizaciji MDC-a (5. studenog).

 Andreja Srednoselec, Ivan Mravlinčić i Katarina Lukavečki pratili su predavanje *Stalni postav u kontekstu evolucije korisničkog iskustva* koji je organizirao Odsjek za informacijske i komunikacijske znanosti Filozofskog fakulteta u Zagrebu (26. listopada).

 Andreja Srednoselec, Ivan Mravlinčić i Katarina Lukavečki su bili na online radionici *Museums workong with VET student in tourism* u organizaciji Hrvatskog muzeja turizma (24.-26. kolovoza).

 Andreja Srednoselec i Katarina Lukavečki pratile su konferenciju *Muzejske čuvaonice – od brige o zbirkama do politike sabiranja* u organizaciji Etnografskog muzeja (18. i 19. svibnja).

 Andreja Srednoselec i Ivan Mravlinčić pratili su online predavanje *Korištenje društvenih mreža u muzejima* u organizaciji MDC-a (16. travnja).

 Andreja Srednoselec i Katarina Lukavečki pratile su predavanje *Obrazovanje odraslih u novom programu Erasmus+* u organizaciji Agencije za mobilnost i programe EU (30. ožujka).

 Andreja Srednoselec i Ivan Mravlinčić pratili su online predavanje *Primjena pravilnika za opis i pristup građi u knjižnicama, arhivima i muzejima* u organizaciji MDC-a (15. ožujka).

 Ines Sekol pohađala je programe redovitog usavršavanja u području javne nabave.

6.9. Stručna pomoć i konzultacije

 Mentorski rad s pripravnicom Katarinom Lukavečki.

 Vršene su konzultacije s restauratorima, s nadležnom konzervatorskom službom te s izvođačima radova (kapela u perivoju, dvorac i drugo).

 Pružana je stručna pomoć raznim korisnicima - muzeji, studenti, učenici, udruge i drugi (D. Bernardsson; K. Gerben; I. Kvetanova; T. Jukić; D. Siptar; S. Szabolcs; W. D. Godsey i ostali).

6.11. Djelovanje u strukovnim društvima

 Sudjelovalo se u radu Ogranka Matice hrvatske u Bednji.

6.12. Informatički poslovi muzeja

 Izvršen je pregled i raščlamba cjelokupne pohranjene baze podataka.

 Redovito se održavala ispravnost cjelokupnog vlastitog informatičkog sustava te su uz pomoć vanjskih pružatelja usluga servisirani drugi sustavi (muzejska računala i serveri, vatrodojava, protupožarni sustav, video nadzor, te ostale informatičke opreme).

 Prema potrebi instalirani i reinstalirani su operacijski sustavi kao i pojedinačni programi, održavana su računala i drugo. Provođena je redovita sigurnosna pohrana i provjera podataka muzejske baze podataka M++, redovita upotreba antivirusnih programa i ostalo.

 Osposobljavalo se osoblje na novim programima te im se pružala stručna i tehnička podrška.

 Vršene su nadopune web stranice Muzeja.

6.13. Ostalo

 Adam Pintarić i Ivan Mravlinčić sudjelovali su na konzultacijama u svezi izrade glavnog projekata kosog dizala i vertikalnog dizala.

 Adam Pintarić sudjelovao je kod izrade arhitektonskog projekata mosta preko jezera.

 Surađivalo se sa Građevinskim fakultetom iz Osijeka na izradi Izvješća o procjeni oštećenja i uporabljivosti nakon potresa na građevinama kulturnog dobra Dvora Trakošćan.

 U suradnji sa Javnom ustanovom za regionalni razvoj Varaždinske županije prikupljeni su podaci za izradu baze potencijalnih projekata radi mogućnosti prijave na natječaj Ministarstva turizma kroz fondove Europske unije.

 Internet portalu burgen.de dostavljeni su tekstovi i fotografije radi objave o trakošćanskom muzeju.

 Muzej se uključio u projekt *100 dvoraca Sjeverne Hrvatske*.

 Priprema statističkih podataka za potrebe izvještaja Ministarstvu kulture te administriranje podataka za OREG – Online Registra muzeja, galerija i zbirki u RH.

 Evidencija ulaska i izlaska predmeta.

 Terensko istraživanje vršilo se usporedo s radovima u samom dvorcu i perivoju pri tome su se fotografirala stanja prije, za vrijeme i poslije radova te su vođene bilješke.

 Suradnja i razmjena traženih informacija sa srodnim ustanovama i ostalima.

 Pratile su se nove spoznaje u struci, nabavljala i čitala stručna literatura (muzejska, informatička, itd.), vršeni su posjeti izložbama.

 Upoznavala se dežurna služba, vodiči i kustosi s radom sustava protuprovale, video-nadzora, vatrodojave te drugih uređaja instaliranih u Muzeju i upravnoj zgradi.

**9. IZLOŽBENA DJELATNOST**

Naziv izložbe: *Veliki Tabor u 20. stoljeću*

 Mjesto održavanja: Trakošćan, galerija Dvora Trakošćan (katna)

 Vrijeme trajanja: od 15. travnja do 15. svibnja 2021. (produljenje do 17. srpnja)

 Autor stručne koncepcije: Renata Dečman

 Autori likovnog postava: Renata Dečman

 Opseg: 86 predmeta

 Vrsta izložbe: tematske, putujuća, povijesna

 Tema: Izložbom je prezentiran stari grad – njegova monumentalna arhitektura, sanacijski radovi vršeni na objektu, te namjena, njegovi vlasnici i događaji koji su se u dvorcu odvijali tijekom 20. stoljeća. Posjetitelji izložbe imali su priliku razgledati više od 80 eksponata – brojne razglednice i fotografije, slike Otona Ivekovića, knjige, zatim predmete iz etnografske, kao i druge muzejske predmete koji svjedoče o životu u Velikom Taboru u tome razdoblju.

 Naziv izložbe: *Sjene*

 Mjesto održavanja: Trakošćan, galerija Dvora Trakošćan (katna)

 Vrijeme trajanja: od 28. listopada do 9. siječnja 2022.

 Autori stručne koncepcije: Katarina Lukavečki

 Autori likovnog postava: Maja Vrban Sačić

 Opseg: 21 slika

 Vrsta izložbe: umjetnička, samostalna

 Tema: Izložbom su predstavljeni recentni radovi mlade varaždinske umjetnice Maje Vrban Sačić. Tema apstraktnih radova su sjene koje su razrađene kombinacijama slikarskih tehnika sjenčanja olovkom, frotaggea, slikanja akrilom i različitih teksturama na platnima i drvenim pločama. Zasebnu cjelinu predstavljaju sjene kroz pet kružnih formata, zatim slijede dva diptiha i jedan triptih na različitim formatima.

**10. IZDAVAČKA DJELATNOST**10.1.Tiskovine

Katalozi, plakati i pozivnice za izložbe: *Veliki Tabor u 20. stoljeću i Sjene .*

 Tiskanje tekstova (leci za posjetitelje) na stranim jezicima, legendi, ulaznica i drugo.

**11. EDUKATIVNA DJELATNOST**

11.1. Vodstva

 Stručno su bile vođene delegacije i visoki uzvanici te grupe učenika i odraslih, ukupno 25 vodstava.

**12. ODNOSI S JAVNOŠĆU**

12.1. Objave u medijima

 Davano je više izjava tiskanim i elektroničkim medijima (Adam Pintarić, internetski portal *Zagorje International*; Adam Pintarić i Ivan Mravlinčić, *Večernji list*; Ivan Mravlinčić, tjednik *Hrvatska riječ* i drugo).

 Vršena su razna oglašavanja.

 Ustupanje podataka i fotografija novinarima, internetskim portalima za potrebe članaka i drugo.

12.2. Sudjelovalo se u televizijskim i radijskim emisijama.

 Surađivalo se s televizijskim kućama i radio stanicama na snimanju dokumentarnih i obrazovnih emisija (*Kamo za vikend*, HRT; Hrvatski katolički radio, Adam Pintarić; *Od tablice do tableta*, Sjeverni FM, Ivan Mravlinčić; davane su izjave i drugo).

Snimljena je zabavna emisija *Ljubav je na selu*, RTL.

Također su snimani glazbeni spotovi (Albina; Ervin Vičević; Meta Klapa; Miroslav Škoro).

Vršene su pripreme za snimanje dokumentarnog filma o trakošćanskom kulturnom dobru.

12.4. Promocije i prezentacije

 U suradnji sa HMD-om održana je muzejska akcija „*Noć muzeja '21*“ koja je bila u digitalnom obliku pri čemu je na internet platformama prezentirana virtualna šetnja stalnim muzejskim postavom te kratki filmovi *Trakošćan – četiri godišnja doba* i *Dreams and Memories*.

 Hrvatsko književno društvo i Dvor Trakošćan bili su domaćini pjesničkom susretu *Lajti sarce čez briega nujljiepša* (9. listopad).

 Suradnja na projektu *Čaj s groficom* prilikom kojeg su održavane radionice te prezentacije povijesnih kostima.

 Na sjevernom ulazu u trakošćanski kompleks otvorena je punionica za električna vozila (18. listopada).

2.5. Koncerti i priredbe

 U sklopu programa 51. Varaždinskih baroknih večeri održan je 18. rujna koncert u Viteškoj dvorani pod nazivom *Air de cour*, nastupili su Marta Lončar, sopran i Diego Leverić, lutnja. Koncert uz baroknu kavu 25. rujna održao je Ansambl Early Delight izvodeći program pod nazivom *San ljetne noći*.

 U Viteškoj dvorani održan je online koncert Ansambla Acustic Project (28. travnja).

 U amfiteatru u podnožju dvorca odigrana je predstava *Šund naš svagdašnji* (27. srpnja).

12.7. Ostalo

 Suorganizacija 3. Festivala nordijskog hodanja i pješačenja (15. svibnja).

 Podrška u organizaciji Lucky Trail utrke (23. svibnja).

 Suorganizacija 7. Utrke za mač grofa Draškovića (3. srpnja).

 Suorganizacija utrke *Ravna Gora Trail* (28. kolovoza).

 Suorganizacija Konferencije o demografskoj revitalizaciji održane u dvorcu (30. lipnja).

 Suorganizacija posjete predsjednika Vlade RH Andreja Plenkovića pri čemu je u dvorcu uručio ugovore o sanaciji klizišta (23. ožujka).

 Za internetski portal www.vidikovac.com.hr snimana je virtualna šetnja Trakošćanom iz zraka.

 Uključivanje u promotivnu kampanju *Razlozi za put na sjever.*

 Uključivanje u projekt e-Dječja kartica Mudrica.

 Davale su se informacije vanjskim korisnicima, provedeno je više anketa i ispunjavali su se upitnici (MDC, stručni radovi, Kultura nova, Intercom).

 Sudjelovalo se u organizaciji vjenčanja, prijema te drugih događaja.

 Vršena su razna fotografska snimanja za potrebe časopisa i internetskih portala.
Davale su se stručne upute i ostale informacije korisnicima Muzeja te se surađivalo s turističkim agencijama. Na recepciji Muzeja vršila se prodaja tiskovina i drugih suvenira.

 U podnožju dvorca prezentirao se tradicijski obrt okolnog kraja.

 Prostori Polivalentne dvorane, galerije i drugi ustupani su vanjskim korisnicima.

**13. MARKETINŠKA DJELATNOST**

Kontaktirani su te obavještavani mediji, odgojno-obrazovne ustanove i drugi o muzejskim događanjima.

 Obavijesti, osobni kontakti s novinarima i urednicima TV-a, radija i tiska te turističkim agencijama.

**14. UKUPAN BROJ POSJETITELJA**

          Tijekom 2021. godine Muzej je posjetilo 53 899 posjetitelja. Odraslih osoba bilo je 43 787, a školske djece 9 304. Predškolska djeca imala su besplatan ulaz. Udjel stranih posjetitelja iznosio je 12 %. Na povremenim izložbama i drugim događanjima bilo je 760 posjetitelja. Procjenjuje se da je u park-šumu ušlo oko 60 000 posjetitelja.







**15. FINANCIJE**

15.1. Izvori financiranja

 RH 55 %

 vlastiti prihod 45 %

15.3. Investicije (u kunama) = 1.662.767

**16. OSTALE AKTIVNOSTI**16.2. Ostalo

 Zaštita, održavanje i oprema Muzeja

 U izradi je projektna dokumentacija za most preko jezera, koso dizalo, vertikalno dizalo u dvorcu te za četvrtu stapu staze oko jezera. Izrađena je geodetska podloga za stazu oko jezera.

 Izrađen je glavni projekt sustava za dojavu požara u dvorcu.

 U tijeku su radovi druge etape na sjevernom dijelu staze oko jezera pri čemu je vršen arheološki nadzor.

 Sanirano je klizište u parku.

 Zamijenjen je dio sustava protuprovale u upravnoj zgradi.

 Vršeni su razni stolarski radovi u dvorcu.

 Nadzirani su svi zaštitni radovi.

 Osim samog dvorca, u sastavu naše Ustanove su i drugi objekti: kapela Sv. Križa, katna građevina uprave, prizemna gospodarska građevina, recepcija, vrtlarska kuća, info-točka (ribarska kućica), servisna građevina te garaža.

 Provođeno je čuvanje zgrada u krugu Ustanove, muzejske građe, uređaja i instalacija.

Provođena je protupožarna zaštita te zaštita sigurnosti posjetitelja Muzeja.

Održavane su sve zgrade te strojevi i alati.

Provođen je stalni nadzor nad posjetiteljima dvorca i povremenih izložbi, rad na blagajni te dežurni rad vikendom i praznicima.

Obavljen je godišnji popis imovine s izvješćima: osnovna sredstva, zalihe materijala, sitnog inventara, stručne literature, novčanih sredstava, potraživanja i obveza te sredstava u izvanbilančnoj evidenciji (ulaznice, razglednice, katalozi i ostalo).

Održavano je kompletno postrojenje i oprema muzeja.

Provođeni su svi redovni i prateći administrativno-financijski i drugi poslovi za potrebe djelovanja Ustanove.

Zaštita i održavanje park-šume i jezera

Pored muzejske djelatnosti Dvor Trakošćan brine za održavanje 87 ha perivoja, park-šume i jezera.

 Ispuštena je voda te izlovljena riba iz jezera zbog uklanjanja sedimenta.

 Popravljani su pješački mostovi oko jezera.

 Tu su uključene još sljedeće aktivnosti:
 - radovi na njezi pošumljenih površina, popunjavanje, njega

 stare sastojine, čišćenje stare sastojine

- sanitarna sječa i uklanjanje bolesnih stabala (po odobrenju ovlaštenog
 inženjera šumarstva Hrvatskih šuma d.o.o.), uspostavljanje

 šumskog reda te otpremanje drvene mase izvlačenjem, splavarenjem ili

 prijevozom do prilaznog puta

 - čuvanje, zaštita od požara, zaštita od biljnih bolesti

 - održavanje šumskih cesta, svijetlih pruga i staza

 - šljunčanje i čišćenje prilaznih staza dvorca te staza u parku i održavanje šumskih putova, čišćenje snijega u zimskim mjesecima, itd.

 - uređivanje površina za cvijeće i njihovo održavanje te popravak i održavanje stuba, ograda, košarica za smeće i klupa u parku

 - košnja cijelog parka te odvoz trave, smeća i lišća

 Ravnatelj: Adam Pintarić, dipl.ing.arh.